Fjærland ligger ved foten av Jostedalsbreen, omgitt av høye fjell, og hadde lenge ingen annen forbindelse med omverdenen enn via båt. Dette forandret seg da dagens riksvei 5 ble videreført i tunnel til bygda fra Skei i 1986. I 1994 fikk Fjærland enda en vei i tunnel ut fra bygda sørover, til Sogndal. Denne veien ble åpnet 30. oktober 1994 av Kjell Opseth. Dette var slutten på den faste ferjetrafikken på Fjærlandsfjorden, men det går ennå en sommerrute fra 1. mai til 30. september. Denne legger til kai 2 ganger per dag i sesongen.